ඒ වීදුරු බෝල අල්ලා එකතුකර ගෙන මල්ලක් පුරවා ගැනීමේ බොළඳ ළපටි ආශාවක් හිතේ ඉපදෙන්නේ ඇයි දැයි නොදනිමි. එහෙත් හිත කියන්නේම ඒ වීදුරු බෝල අල්ලා ගන්නා ලෙසය. එවිට ඒ වීදුරු බෝල මල්ල සිලිං බිලිං වැනි මිහිරි නාදයක් නගනු ඇත්තේය. ඉතිං මම සැනින් වේල්පොට ළඟටම ගියෙමි. දෝත වේල්පොට වෙත යොමුකර වීදුරු බෝලවලින් දෝත පිරෙන තෙක් බලා සිටිමි. හිසට මුහුණට පමණක් නොව මුළු ගතටම දැනුණේ සිහිලකි. ගත තෙත් වෙයි. දෝතට වැටෙන්නේ වීදුරු බෝල නොවේ. දිය බිඳුය. ඉහින් කනින් වතුර බේරෙද්දී මම යළිත් වේල්පොටේ මැද්දට නෙත් යොමමි. වීදුරු බෝල ඕනෑ තරම් තිබේ.
වීදුරු බෝල අල්ලා එකතුකර ගෙන මල්ලක් පුරවා ගැනීම යනු කුමක්ද?
බොළඳ ළපටි ආශාවක්